
บันทึกข้อความ
ส่วนราชการ     สำนักงานปลัด   องค์การบริหารส่วนตำบลกะหรอ                                                                 
ที่                   -                      วันที่      28   กุมภาพันธ์  2561     .   
เรื่อง     รายงานผลการการฝึกอบรม โครงการ “การพัฒนาศักยภาพการประยุกต์ใช้ระบบสารสนเทศการ
จัดการฐานข้อมูลเบี้ยยังชีพตามแนวนโยบายไทยแลนด์ 4.0 และแนวทางการตรวจสอบด้าน
งบประมาณขององค์กรปกครองส่วนท้องถิ่นตามข้อสังเกตของสำนักงานตรวจเงินแผ่นดิน”
เรียน    นายกองค์การบริหารส่วนตำบลกะหรอ 
1. เรื่องเดิม
ตามคำสั่งองค์การบริหารส่วนตำบลกะหรอ  ที่ 057/2561  ลงวันที่  13 กุมภาพันธ์ 
2561  ได้อนุมัติให้ข้าพเจ้า  นางวรรณวิมล  กูลระวัง  ตำแหน่ง  นักพัฒนาชุมชน  สังกัดสำนักงานปลัด องค์การบริหารส่วนตำบลกะหรอ  เข้ารับการอบรมโครงการ “การพัฒนาศักยภาพการประยุกต์ใช้ระบบสารสนเทศการจัดการฐานข้อมูลเบี้ยยังชีพตามแนวนโยบายไทยแลนด์ 4.0 และแนวทางการตรวจสอบด้านงบประมาณขององค์กรปกครองส่วนท้องถิ่นตามข้อสังเกตของสำนักงานตรวจเงินแผ่นดิน” ในวันที่  23-25 กุมภาพันธ์ 2561  ณ  โรงแรมภูเก็ต เมอร์ลิน อำเภอเมือง  จังหวัดภูเก็ต  

2. ข้อเท็จจริง
บัดนี้  ข้าพเจ้าได้เดินทางกลับจากการเข้ารับการฝึกอบรมโครงการดังกล่าวเรียบร้อยแล้ว  
จึงขอรายงานผลการเข้ารับการฝึกอบรมตามแบบที่กำหนด  เพื่อให้นายกองค์การบริหารส่วนตำบลกะหรอ  ผู้บังคับบัญชาตามลำดับชั้น  พนักงานส่วนตำบล  และพนักงานจ้าง  ทุกท่านได้ทราบ  รายละเอียดปรากฏแนบท้ายบันทึกข้อความฉบับนี้แล้ว
3. ข้อเสนอ/ข้อพิจารณา
จึงเรียนมาเพื่อโปรดทราบและพิจารณาดำเนินการในส่วนที่เกี่ยวข้องต่อไป





ลงชื่อ



ผู้รายงาน
         (นางวรรณวิมล   กูลระวัง)
     นักพัฒนาชุมชน


ความเห็นหัวหน้าสำนักปลัด.................................................................................................................................
…………………………………………………………………………………………………………………………………………………………..






ลงชื่อ




         (นางสาวจันทร์ทิพย์  ชัยชนะ)
    หัวหน้าสำนักปลัด

ความเห็นปลัดองค์การบริหารส่วนตำบลกะหรอ .................................................................................................
…………………………………………………………………………………………………………………………………………………………..






สิบเอก




             (กำแหง   กรงกรด)
  ปลัดองค์การบริหารส่วนตำบลกะหรอ
ความเห็นนายกองค์การบริหารส่วนตำบลกะหรอ.................................................................................................
…………………………………………………………………………………………………………………………………………………………..






ลงชื่อ



ผู้รายงาน
         (นายมนัสพงค์  สุทธิเดช)
 นายกองค์การบริหารส่วนตำบลกะหรอ
แบบรายงานสรุปผลการเข้ารับการอบรมของพนักงาน
องค์การบริหารส่วนตำบลกะหรอ  อำเภอนบพิตำ  จังหวัดนครศรีธรรมราช
**********************

โครงการ  “การพัฒนาศักยภาพการประยุกต์ใช้ระบบสารสนเทศการจัดการฐานข้อมูลเบี้ยยังชีพตามแนวนโยบายไทยแลนด์ 4.0 และแนวทางการตรวจสอบด้านงบประมาณขององค์กรปกครองส่วนท้องถิ่นตามข้อสังเกตของสำนักงานตรวจเงินแผ่นดิน”
ชื่อ –  สกุล    นางวรรณวิมล  กูลระวัง    ตำแหน่ง  นักพัฒนาชุมชน   สังกัด สำนักงานปลัด  อบต.กะหรอ

1.  จำนวนผู้เข้ารับการฝึกอบรมในครั้งนี้  :  จำนวน  200  คน
2.  ผู้เข้ารับการอบรมในครั้งนี้  :  จำนวน  200  คน
3.  ระยะเวลาการอบรม  : ระยะเวลา  3 วัน ระหว่างวันที่ 23 – 25 กุมภาพันธ์ 2561  
4.  สถานที่ฝึกอบรม  :   ณ  โรงแรมภูเก็ต  เมอร์ลิน  อำเภอเมือง  จังหวัดภูเก็ต   
                              จัดโดยมหาวิทยาลัยสุโขทัยธรรมาธิราช

5.  วิทยากรให้ความรู้  :

5.1 นางอารีย์  เภรีก้องเกียรติ   นักตรวจเงินแผ่นดินชำนาญการพิเศษ  สำนักงานตรวจเงินแผ่นดินพิเศษ จังหวัดสงขลา

- เรื่อง  แนวทางการตรวจสอบด้านงบประมาณขององค์กรปกครองส่วนท้องถิ่นตามข้อสังเกตของสำนักงานตรวจเงินแผ่นดิน
5.2  อาจารย์ชัชวาล  วงศ์สวรรค์  ประธานชมรมพัฒนาชุมชนองค์กรปกครองส่วนท้องถิ่นแห่งประเทศไทย

-  ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ.2552 แก้ไขเพิ่มเติม (ฉบับที่ 2) พ.ศ. 2560

-  ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น พ.ศ.2553 แก้ไขเพิ่มเติม (ฉบับที่ 2) พ.ศ. 2559  ตลอดจนหนังสือสั่งการที่เกี่ยวข้องในการดำเนินงานด้านเบี้ยยังชีพฯ ขององค์กรปกครองส่วนท้องถิ่น

-  ระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ. 2548 ตลอดจนเทคนิคการแก้ไขปัญหาในการปฏิบัติงานด้านเบี้ยยังชีพฯ

- ระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2560

- แนวทาง การเบิกจ่ายเงินเบี้ยยังชีพ  การดำเนินงานด้านสวัสดิการสังคมขององค์กรปกครองส่วนท้องถิ่น

-  แนวทางการปฏิบัติงานของเจ้าหน้าที่ในการรับลงทะเบียนผู้มีสิทธิรับเงินตลอดจนวิธีการแก้ไขปัญหาในการทำงานด้านการจัดสวัสดิการสังคมขององค์กรปกครองส่วนท้องถิ่น

5.3  อาจารย์ชาญ  นพคุณ   ประธานชมรมพัฒนาชุมชนองค์กรปกครองส่วนท้องถิ่น จังหวัดอุบลราชธานี  และกรรมการชมรมพัฒนาชุมชนองค์กรปกครองส่วนท้องถิ่นแห่งประเทศไทย

-  ฝึกอบรมเชิงปฏิบัติการประยุกต์ใช้ระบบสารสนเทศการจัดการฐานข้อมูลเบี้ยยังชีพขององค์กรปกครองส่วนท้องถิ่น  การตรวจสอบข้อมูลในการบันทึกข้อมูลและวิธีการเปรียบเทียบข้อมูลในระบบสารสนเทศกับประกาศเบี้ยยังชีพเทคนิคการคำนวณเงินตามช่วงอายุ  การคำนวณอายุของผู้มีสิทธิรับเงินเบี้ยยังชีพ  เทคนิคการทำใบสำคัญรับเงินเบี้ยยังชีพฯ

-  ฝึกอบรมเชิงปฏิบัติการประยุกต์ใช้ระบบสารสนเทศการจัดการฐานข้อมูลเบี้ยยังชีพขององค์กรปกครองส่วนท้องถิ่น  การตรวจสอบข้อมูลในการบันทึกข้อมูลและวิธีการเปรียบเทียบข้อมูลในระบบสารสนเทศกับประกาศเบี้ยยังชีพ

-  การปรับปรุงประกาศและการสรุปยอดข้อมูลผู้มีสิทธิให้ตรงตามประกาศในระบบและในยอดที่รายงานของแต่ละองค์กรปกครองส่วนท้องถิ่น  เทคนิคการคำนวณเงินตามช่วงอายุ   การคำนวณอายุของผู้มีสิทธิรับเงินเบี้ยยังชีพ  เทคนิคการทำใบสำคัญรับเงินเบี้ยยังชีพ

6. เอกสารที่ได้รับจากการอบรม  :  - เอกสารประกอบการฝึกอบรม  จำนวน  3 ชุด



 
  -  เกียรติบัตรแสดงการเข้าร่วมโครงการฯ   จำนวน  1  ฉบับ
7. งบประมาณที่ใช้ไป  :  ค่าลงทะเบียน  เป็นเงิน  3,900  บาท  และค่าใช้จ่ายในการเดินทางไปราชการ                   จากองค์การบริหารส่วนตำบลกะหรอ
8. ได้รับความรู้อะไรจากการเข้าอบรม  ประชุม  สัมมนา  :  ดังรายละเอียดต่อไปนี้

วันแรก    ของการจัดการอบรม  (23  กุมภาพันธ์  2561)   รับลงทะเบียน

วันที่สอง  ของการจัดการฝึกอบรม (24 กุมภาพันธ์ 2561)  
                       วิทยากรโดย  :  นางอารีย์   เภรีก้องเกียรติ   ตำแหน่ง  นักตรวจเงินแผ่นดินชำนาญการพิเศษ




 หน่วยงาน  สำนักงานตรวจเงินแผ่นดิน จังหวัดสงขลา
   วัตถุประสงค์  :  ผู้เข้ารับการอบรม  ได้รับความรู้ความเข้าใจการปฏิบัติงานด้านงบประมาณ
ของ อปท. ที่ถูกต้องตามระเบียบ  กฎหมาย  หนังสือสั่งการที่เกี่ยวข้องและสามารถนำไปปรับปรุงพัฒนางาน  รวมทั้งลดปัญหาการทักท้วงของหน่วยตรวจสอบ

“การควบคุมและตรวจสอบเงินแผ่นดินเป็นสิ่งสำคัญและจำเป็นเพราะเงินแผ่นดินนั่น คือ เงินของประชาชนทั้งชาติ  ผู้ทำงานนี้จึงต้องกำหนดแน่แก่ใจอยู่เป็นนิตย์ที่จะปฏิบัติหน้าที่ในความรับผิดชอบของตน  ด้วยความอุตสาหพยายาม  ด้วยความซื่อสัตย์สุจริต  และด้วยความละเอียดถี่ถ้วน  ระมัดระวังอย่าเต็มที่  เพื่อให้เกิดความพลั้งพลาดเสียงหาย  และให้มั่นใจได้ว่าการใช้จ่ายเงินของแผ่นดินได้เป็นไปโดยบริสุทธิ์  และบังเกิดผลเป็นประโยชน์เต็มเม็ดเต็มหน่วย”







     พระตำหนักจิตรลดารโหฐาน
วันที่ 24 สิงหาคม พุทธศักราช 2552

เงินแผ่นดิน   ประกอบด้วย
· เงินงบประมาณ  เงินที่ได้รับในลักษณะเงินอุดหนุน
· เงินนอกงบประมาณ (เงินรายได้  เงินสะสม  เงินบริจาค ฯลฯ)
· เงินกู้
· ดอกผล  หรือสิทธิประโยชน์
การจัดทำและบริหารงบประมาณอย่างไรให้มีข้อบกพร่องน้อยที่สุด
· การจ่ายเงินแผ่นดิน  จะกระทำได้เฉพาะที่ได้รับอนุญาตไว้ในกฎหมาย ระเบียบ  ข้อบังคับที่เกี่ยวข้องเท่านั้น
หลักการใช้จ่ายเงินของ อปท.
ตามระเบียบ มท. ว่าด้วยวิธีการ งปม.ของ อปท. 2541 ข้อ  34  อทป. จะจ่ายเงินหรือก่อหนี้ผูกพันได้
· ตามข้อความที่กำหนดไว้ใน  งปม. รายจ่ายประจำปี หรือ งปม.รายจ่ายเพิ่มเติม (ตามข้อบัญญัติ)
· มีกฎหมาย (ตามอำนาจหน้าที่)
· มีระเบียบ  ข้อบังคับ (มีวิธีปฏิบัติ / มีวิธีดำเนินการ ที่ถูกต้อง)
· มีคำสั่งหรือหนังสือสั่งการของ มท. อนุญาตให้จ่าย (คือหนังสือซักซ้อมความเข้าใจ)
· มีเงินรายได้เพียงพอที่จะเบิกจ่ายได้ (รู้ฐานะทางการคลัง)
ตามระเบียบ มท. ว่าด้วยวิธีการรับเงิน  การเบิกจ่ายเงิน  การฝากเงิน  การเก็บรักษาเงิน และการตรวจ
เงินของ อปท. 2547 ข้อ 67
· อปท. จะจ่ายเงินหรือก่อหนี้ผูกพันได้แต่เฉพาะที่กฎหมาย ระเบียบ  ข้อบังคับ  หรือ หนังสือสั่งการที่ กระทรวงมหาดไทยกำหนดไว้
ขั้นตอนการตรวจสอบของ หน่วยงานตรวจสอบ (สตง.)
	หัวข้อ
	หลักการ
	ข้อพึงระวัง

	1. อำนาจหน้าที่
	1. กฎหมายจัดตั้ง
2. พรบ.แผนฯ
3. กฎหมายอื่น
	1. หน้าที่โดยตรง
2. ส่งเสริม หรือ สนับสนุน

	2. ข้อปฏิบัติ (แผนพัฒนาท้องถิ่น) 
	ระเบียบ/ข้อบังคับ
	ไม่มีระเบียบ/ข้อบังคับกำหนดไว้  ไม่สามารถกระทำได้

	3. แนวปฏิบัติ/ซักซ้อม (การจัดทำ งปม.)
	คำสั่ง หนังสือเวียน
	ถ้ามี + เชื่อโดยสุจริต

	4. ดุลพินิจ
	ที่ชอบด้วยกฎหมาย
	จำเป็น/เหมาะสมและประหยัด

	5. งบประมาณ/เงิน (การเบิกจ่าย)
	มีเพียงพอที่จะเบิกจ่ายได้
	ต้องมีการจัดทำงบการเงิน/บัญชีให้ถูกต้องครบถ้วน

	6. ประโยชน์สูงสุด
	ประโยชน์ต่อสาธารณะ
	ควรพิจารณาประโยชน์ของประชาชนในพื้นที่รับผิดชอบโดยรวม

	7. โปร่งใส/ตรวจสอบได้
	เปิดเผย/จัดทำเอกสารถูกต้อง
	ต้องมีเอกสาร/หลักฐานไว้ประกอบการชี้แจง/ไว้ตรวจสอบ

แนวทางการตรวจสอบ อปท. ด้านงบประมาณ :   ต้องมีการจัดทำแผนพัฒนาของ อปท. เพื่อนำมาจัดทำงบประมาณ
1. ตรวจสอบการจัดทำและประสานแผนพัฒนาท้องถิ่นสี่ปี
2. ตรวจสอบการจัดทำแผนการดำเนินงาน (ระเบียบ มท.ว่าด้วยการจัดทำแผนพัฒนาของ อทป. พ.ศ.2548 ข้อ 4  ข้อ 26 และข้อ 27)
ข้อสังเกตจากการตรวจสอบ
1. อบจ. จัดโครงการในพื้นที่ของ อปท. อื่นในเขตจังหวัด  ได้แก่
· พื้นที่ซ้ำซ้อนกับ อบต. เทศบาล  เช่น มีการก่อสร้างถนน  ขุด  ลอก
· จัดทำโครงการขนาดเล็กซึ่งไม่เกิดศักยภาพของ อบต. เทศบาล  เช่น มีการโครงการก่อสร้างอาคารเอนกประสงค์  ใช้งบประมาณ 2 ล้านบาท ในเขตเทศบาลเมือง
2. คณะกรรมการพัฒนาท้องถิ่นจัดประชุมประชาคมระดับจังหวัด  ไม่มีการบันทึก/รายงานประเด็น
หลัก / รายละเอียดของปัญหาและความต้องการที่ประชาคมแสดงความเห็นอย่างเป็นลายลักษณ์อักษร  มีเพียงข้อมูลดิบที่ประชคมตอบกลับในแบบสอบถามที่แจกประชาคม  ไม่ได้รวบรวมและสรุปปัญหาความต้องการในภาพรวมจังหวัด
3. โครงการพัฒนา (แบบ ผ.01) ชื่อโครงการไม่ชัดเจน  เช่น โครงการปรับปรุงซ่อมแซม ม.1-9
4. โครงการพัฒนาบางโครงการ  ดำเนินการในปีงบประมาณใดงบประมาณหนึ่ง  แต่ระบุไว้ทั้ง  4 ปีงบประมาณ  
5. โครงการพัฒนา (แบบ ผ.04)  เป็นโครงการพัฒนาที่ได้รับการประสานจาก อปท.อื่น หรือหน่วยงานอื่น  แต่ไม่มีเอกสารหลักฐานการประสานแผนประจำปีงบประมาณ 2561-2564              ให้ตรวจสอบ
6. โครงการพัฒนา (แบบ ผ.02) ไม่มีเอกสารหลักฐานโครงการขอรับเงินจากหน่วยงานที่ขอรับเงินอุดหนุน  
7. การประมาณราคาในโครงการในแผนพัฒนาท้องถิ่นสี่ปีของ อปท. ไม่เป็นไปตามหลักวิชาการทางช่าง  หลักการคำนวณราคากลาง  
การตรวจสอบการตั้งงบประมาณ
1. ต้องสอดคล้องกับแผนพัฒนา อปท.
2. ต้องอยู่ในอำนาจหน้าที่
3. ตั้งผิดหมวดรายจ่าย
4. ตั้งงบประมาณหมวดเงินอุดหนุนไม่ถูกต้อง
5. ตั้งงบประมาณโครงการต่าง ๆ โดยไม่มีรายละเอียดประกอบ

วันที่สาม  ของการจัดการฝึกอบรม (25 กุมภาพันธ์ 2561)  

             วิทยากรโดย  :  อาจารย์ชัชวาล  วงศ์สวรรค์  ประธานชมรมพัฒนาชุมชนองค์กรปกครองส่วนท้องถิ่นแห่งประเทศไทย
สรุปแนวทางการรับลงทะเบียนผู้มีสิทธิ ตาม ระเบียบกระทรวงมหาดไทยว่าด้วยหลักเกณฑ์
การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ.2552 แก้ไขเพิ่มเติม (ฉบับที่ 2) พ.ศ. 2560 ดังนี้
ประเภทที่ 1  กรณีผู้สูงอายุที่มีอายุครบ 60 ปีบริบูรณ์ขึ้นไปที่ยังไม่เคยลงทะเบียนมา
ก่อน  (เกิดก่อน 2 ตุลาคม 2501)  ลงทะเบียนได้ตั้งแต่ มกราคม – กันยายน 2561 (ปีงบประมาณ 2561) จะได้รับเงิน 1 ตุลาคม 2561 เป็นต้นไป (ปีงบประมาณ 2562)


    
 ประเภทที่ 2  ผู้สูงอายุที่จะมีอายุครบ 60 ปีบริบูรณ์ในปีงบประมาณ 2562  (เกิดระหว่างวันที่ 2 ตุลาคม 2501 – 1 ตุลาคม 2502)  ลงทะเบียนได้ตั้งแต่มกราคม – กันยายน 2561 (ปีงบประมาณ 2561)  จะได้รับเงินเดือนถัดไป จากเดือนที่มีอายุครบ 60 ปีบริบูรณ์ (ในปีงบประมาณ พ.ศ.2562)



 ประเภทที่ 3 ผู้สูงอายุที่มีอายุครบ 60 ปีบริบูรณ์ขึ้นไปที่ยังไม่เคยลงทะเบียน  และผู้สูงอายุที่จะมีอายุครบ 60 ปีบริบูรณ์ในปีงบประมาณ 2562  ที่ยังไม่เคยลงทะเบียนในช่วงเวลาตาม ประเภทที่ 1,2 (เกิดก่อน 2 ตุลาคม 2502)  ลงทะเบียนได้ตั้งแต่ตุลาคม – พฤศจิกายน 2561 (ปีงบประมาณ 2562)  จะได้รับเงิน 1 ตุลาคม 2562  เป็นต้นไป (ในปีงบประมาณ 2563)


ระเบียบกระทรวงมหาดไทยว่าด้วยการจ่ายเงินสงเคราะห์เบี้ยยังชีพขององค์กรปกครองส่วนท้องถิ่น พ.ศ.2548 (ผู้ป่วยเอดส์)


อดีตที่ผ่านมาใช้ ระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพของ อปท. พ.ศ. 2548  โดยใช้หลักการสงเคราะห์ (สงเคราะห์  หมายถึง  ช่วยเหลือ, อนุเคราะห์, เกื้อหนุน,สนับสนุน)  ดังนั้น    อปท.  ให้ก็ได้
ไม่ให้ได้   มีก็ให้  ไม่มีก็ให้  แต่ปัจจุบันใช้กับผู้ป่วยเอดส์และผู้สูงอายุและคนพิการที่ได้รับเงินสองเท่าเท่านั้น


ซึ่งในระเบียบนี้  ผู้สูงอายุ  หมายความว่า  บุคคลซึ่งมีอายุเกิน 60 ปีบริบูรณ์ขึ้นไปและมีสัญชาติไทย  คนพิการ  หมายความว่า คนพิการที่จดทะเบียนคนพิการตามพระราชบัญญัติฟื้นฟูสมรรถภาพคนพิการ พ.ศ. 2534  และผู้ป่วยเอดส์  หมายความว่า  ผู้ป่วยเอดส์  ที่แพทย์ได้ทำการรับรองและทำการวินิจฉัยแล้ว  ถึงจะทำการจ่ายเงินสงเคราะห์ได้


ฉะนั้น  ถึงแม้  จะมีใบรับรองแพทย์หรือใบความเห็นแพทย์ที่แพทย์ได้รับการรับรองและวินิจฉัย  ระบุว่าเป็นผู้ป่วยเอดส์  แต่ถ้าคุณสมบัติตามข้อ 6  ก็ไม่มีสิทธิได้รับเงินสงเคราะห์เพื่อการยังชีพ  และตามข้อ 7 ในกรณีผู้สูงอายุ  คนพิการ และผู้ป่วยเอดส์มีคุณสมบัติเบื้องต้นเหมือนกันให้ผู้ที่ได้รับความเดือดร้อนกว่าหรือผู้ที่มีปัญหาซ้ำซ้อนหรือผู้ที่อาศัยอยู่ในพื้นที่ห่างไกลทุรกันดารยากต่อการเข้าถึงบริการของรัฐเป็นผู้ได้รับการพิจารณาก่อน


ปัญหาที่พบในการรับลงทะเบียน/จ่ายเงิน ให้กับผู้สูงอายุและคนพิการ
1) พระภิกษุสงฆ์   นักโทษ   อสม. มาขอลงทะเบียน   
ตอบ  สามารถลงได้  และสามารถจ่ายเงินได้  หากไม่ได้รับสวัสดิการหรือสิทธิประโยชน์อื่นใด
จากหน่วยงานของรัฐและรัฐวิสาหกิจ  เป็นประจำก็ลงทะเบียนได้ / อสม.รับเงินได้  เพราะว่าไม่ได้เป็นการรับค่าตอบแทนจากรัฐที่จัดให้เป็นประจำ (ค่าป่วยการ)

2) พนักงานจ้างเหมาะบริการ  และกรณีเสียชีวิตให้ดำเนินการ เช่นไร
ตอบ  1. กรณีจ้างเหมาบริการ  เป็นการจ้างเป็นรายเดือนตามใบสั่งจ้าง  โดยจ้างในหมวด
ค่าตอบแทนใช้สอยและวัสดุ ประเภทค่าใช้สอย (เหมาบริการ) สามารถรับเบี้ยยังชีพได้

   2. กรณีเสียชีวิต  ให้ระงับการจ่ายทันที  

วันที่สาม  ของการจัดการฝึกอบรม (25 กุมภาพันธ์ 2561)  

             วิทยากรโดย  :  อาจารย์ชัชวาล  วงศ์สวรรค์  ประธานชมรมพัฒนาชุมชนองค์กรปกครองส่วนท้องถิ่นแห่งประเทศไทย



         :  อาจารย์ชาญ  นพคุณ   ประธานชมรมพัฒนาชุมชนองค์กรปกครองส่วนท้องถิ่นจังหวัดอุบลราชธานี  และกรรมการชมรมพัฒนาชุมชนองค์กรปกครองส่วนท้องถิ่นแห่งประเทศไทย
ปัญหาที่เกิดกับการบันทึกข้อมูล
* กรณีบันทึกเข้าไปแล้วเกิดข้อความ  “เลขประจำตัวประชาชนซ้ำกับคนที่เสียชีวิต”
วิธีแก้ไข      - ถ้าเป็น อปท. ของเราให้ลบข้อมูลแล้วลงใหม่
- ถ้าเป็น อปท.อื่นให้ประสานไปยัง อปท. เป็นหนังสือแล้วให้ อปท.เขาลบให้ แล้วบันทึก
       ลงไปใหม่

* วิธีแก้ไขระบบแปลงมาเป็น excle  จาก วัน เดือน ปี ค.ศ. เป็น วัน เดือน ปีพ.ศ.
- สูตรแก้ คือ                     =DATE( )$MONTH( )$(YEAR)( )-543)  


 =DATE( )$MONTH( )$(YEAR)( )-543)  


               =VALUM(  )
 *  กรณีวันเดือนปีอยู่คนละคอลัมภ์  ให้ใช้สูตร = DATEDIF (j9,p10, Y”)  

     j9 และ p10 หมายถึง คอลัมภ์
 * วิธีการหายอดเงินแยกรายหมู่บ้าน (ท่านต้องใส่หมู่ที่ในประกาศก่อนถึงจะหาได้  อันนี้สามารถนำไปประยุกต์ค้นหาในระบบได้

สูตร  =COUNTIFS9($I$15:$I$861,$K15,$J$15:$J$861,m$8)

คำอธิบาย 
I15  
คือ
ข้อมูลคอลัมภ์แรก  ที่มีหมู่



I861  
คือ
แถวสุดท้ายของข้อมูลที่เราต้องการให้ค้นหา



K15
คือ
หมู่ที่ในข้อมูลเราต้องการให้แสดง



M15
คือ
ข้อมูลคอมลัมภ์แรก  ที่มีจำนวนเงิน



M861   คือ
แถวสุดท้ายของข้อมูลที่เราต้องการให้ค้นหา



M14
คือ
จำนวนเงินที่ในข้อมูลเราต้องการให้แสดง



$
คือ
ดอลล่าซาย  เป็นตัวล็อคเซลล์คอลัมภ์ไม่ให้เคลื่อน

* ในกรณีที่ผู้สูงอายุได้ย้ายที่อยู่  ขอให้ อปท. ที่ทราบก่อนประสาน/ทำเป็นหนังสือแจ้ง อปท.เดิมก่อน  เพื่อยืนยันเป็นหลักฐานในการขอระงับเงินต่อ นายก อปท.

* ในเรื่องของระเบียบฉบับใหม่นี้  จะต้องทำประกาศภายในวันที่ 5 ของทุกเดือน

* ในการคีย์ข้อมูลขณะนี้ฐานข้อมูลสามารถคีย์ได้เป็นปกติทุกวัน  ยกเว้นผู้สูงอายุที่อายุยังไมถึง 60 ปี ระบบยังไม่เปิดให้คีย์
ประโยชน์ที่ได้รับจากฝึกอบรมและการนำความรู้ที่ได้รับไปใช้พัฒนาหรือเพิ่มประสิทธิภาพในการปฏิบัติงานตามอำนาจหน้าที่              
1. มีความรู้ความเข้าใจถึงแนวทางการตรวจสอบ การตั้งข้อสังเกตในการ   ดำเนินงานด้าน
สวัสดิการสังคม จากหน่วยงานตรวจสอบ   
2. มีความรู้ความเข้าใจแนวทางในการจ่ายเบี้ยยังชีพ ผู้สูงอายุ ผู้พิการ ผู้ป่วยเอดส์ รวมทั้งเข้าใจ
ในการใช้งานระบบสารสนเทศการจัดการข้อมูลเบี้ยยังชีพฯ  ตลอดจนเทคนิคการแก้ไขปัญหาในการปฏิบัติงานด้านเบี้ยยังชีพฯ  เพิ่มมากขึ้น          
3. มีความรู้ความเข้าใจระเบียบกระทรวงมหาดไทยว่าด้วยการช่วยเหลือประชาชนตามอำนาจ
หน้าที่ พ.ศ.๒๕๖๐

๔.  มีความรู้ความเข้าใจในแนวทางปฏิบัติงานในการรับลงทะเบียนผู้มีสิทธิ  รับเงิน ตลอดจนวิธีแก้ไขปัญหาในการทำงานด้านสวัสดิการสังคมของ อปท.

๕.  มีทักษะการประยุกต์ใช้ระบบสารสนเทศการจัดการฐานข้อมูลเบี้ยยังชีพของ อปท. การ
ตรวจสอบข้อมูลในการบันทึกข้อมูลและวิธีการเปรียบเทียบข้อมูลในระบบสารสนเทศกับประกาศ  เบี้ยยังชีพ รวมทั้งการปรับปรุงประกาศและการสรุปยอดข้อมูลผู้มีสิทธิให้ตรงตามประกาศในระบบและในยอดที่รายงานของแต่ละ อปท. ตลอดจนการคำนวณเงินตามช่วงอายุ การคำนวณอายุของผู้มีสิทธิรับเงินเบี้ยยังชีพ เทคนิคการทำใบสำคัญรับเงินเบี้ยยังชีพฯ

6. มีทัศนคติที่ดี และมีวิสัยทัศน์ในการแก้ปัญหาของประชาชนและสามารถนำเอาความรู้ไป
ประยุกต์ใช้ในการปฏิบัติงานได้ดียิ่งขึ้น
ฉะนั้น   จากการได้รับความรู้  ประสบการณ์จาการอบรมหลักสูตรดังกล่าว  จะนำไปพัฒนา
ตัวเองให้มีความรู้ความสามารถในการปฏิบัติราชการให้ดียิ่งขึ้น  
                    (ลงชื่อ) .............................................. ผู้รายงาน

                  (นางวรรณวิมล  กูลระวัง)
                ตำแหน่ง     นักพัฒนาชุมชน

